દીપક દાસ, નવી દિલ્હીઃ કેન્દ્ર સરકારે રોડ એક્સિડેન્ટમાં પીડિતોને આપવામાં આવતા ઓછામાં ઓછા વળતરની રકમમાં 10 ગણો વધારો કરવાનો નિર્ણય કર્યો છે. એટલે કે હવે જો રોડ એક્સિડેન્ટની ઘટનામાં કોઈ વ્યક્તિ જીવ ગુમાવશે તો તેના પરિવારને, અને એક્સિડેન્ટમાં ઘાયલ વ્યક્તિને 10 ગણ વધુ વળતર મળશે. કેન્દ્રના નિયમમાં 24 વર્ષ બાદ પહેલીવાર ફેરફાર કરીને વળતરની રકમને વધારવામાં આવી રહી છે. આ સાથે જ ટ્રાન્સપોર્ટ મંત્રાલય દ્વારા લોકોને વધુમાં વધુ વળતર મળે તે માટે મોટર એક્સિડેન્ટ ક્લેમ ટ્રિબ્યુનલમાં જવાનો વિકલ્પ પણ રાખવામાં આવ્યો છે.